**Terminologija**

|  |  |
| --- | --- |
| **Pojam** | **Definicija** |
| **Tehnologija** | Svaka specifična informacija ili znanje (u materijalnom obliku, kao što su modeli, prototipovi, crteži, skice, dijagrami, nacrti, priručnici, programi, ili u nematerijalnom obliku, kao što su osposobljavanje ili tehničke usluge) potrebno za razvoj, proizvodnju ili korištenje robe, ali ne sama roba. Informacije imaju oblik „tehničkog podatka” ili „tehničke pomoći”. |
| **Tehnički podatak** | Informacija potrebna za projektiranje, razvoj, proizvodnju, izradu, sastavljanje, rukovanje, popravljanje, testiranje, održavanje ili izmjenu kontroliranog proizvoda. To uključuje informacije u obliku nacrta, planova, dijagrama, modela, matematičkih formula, tablica, inženjerskih projekata i specifikacija, priručnika i uputa pisanih ili snimljenih na ostalim medijima ili uređajima poput diskova, vrpci ili memorija samo za čitanje (ROM). Tehnički podaci se mogu prenositi materijalnim ili nematerijalnim sredstvima. Napomena: *Nematerijalni prijenos tehnologije (ITT) može nastupiti vizualnim, usmenim ili elektroničkim putem.*Primjeri tehničkih podataka koji su zajednički sveučilištima i istraživačkim organizacijama mogu uključivati:* tehničke izvještaje, prezentacije ili rukopise prije objavljivanja i istraživačke zapise
* crteže projekata, dijagrame instalacija, dokumente o metodi izrade, dokumente o metodi testiranja i dokumente o metodi evaluacije
* tehničke specifikacije o eksperimentalnoj opremi
* eksperimentalne podatke
* računalne programe, itd.
 |
| **Tehnička pomoć** | Tehnička pomoć može biti u obliku uputstava, osposobljavanja, radnog znanja, konzultantskih usluga i može uključivati prijenos tehničkih podataka.Primjeri tehničke pomoći koji su zajednički sveučilištima i istraživačkim organizacijama mogu uključivati:* prezentacije ili objašnjenja pomoću prezentacijskog programa
* usmene istraživačke prezentacije, upute za određene vještine, itd.
 |
| **Nematerijalni prijenos tehnologije (ITT)** | Prijenos kontrolirane tehnologije, informacija ili znanja nefizičkim putem (elektroničkim, vizualnim ili usmenim) uključuje dostavu tehničkih detalja i shema, projekata, lekcija i sličnog znanja (tehnički podaci) putem edukacije, osposobljavanja ili uputa (tehnička pomoć). |
| **Procijenjeni izvoz**  | Procijenjeni izvoz je objava tehnologije ili informacije stranom državljaninu u državi izvoznici. Brojne nacionalne vlade, kao što je vlada SAD-a, zahtijevaju da poduzeća nabave posebne dozvole prije nego se stranim državljanima dopusti pristup kontroliranoj tehnologiji ili informacijama, čak i ako imaju boravište u dotičnoj državi i rade u tom poduzeću. |
| **Strani državljanin** | 1) Osoba koja nema zakonito stalno prebivalište, koja nije građanin ili državljanin, 2) strani subjekt (trgovačko društvo, poslovna udruga, partnerstvo, itd.) koje nije osnovano ili organizirano da posluje u vašoj državi, ili 3) međunarodna organizacija, strana vlada ili agencija, ili dio strane vlade. |
| **Osnovno znanstveno istraživanje** | Eksperimentalni ili teoretski rad kojemu je cilj stjecanje novih znanja o temeljnim načelima određenog fenomena ili vidljivih činjenica i koje nije primarno usmjereno prema određenom cilju. |
| **Temeljno istraživanje**  | Osnovno ili primijenjeno istraživanje u znanosti i tehnologiji (koje obično obavlja ili provodi akreditirana akademska institucija) u kojem se rezultati obično objavljuju i dijele diljem znanstvene zajednice. Temeljno istraživanje razlikuje se od istraživanja koje za rezultat ima informacije koje su ograničene zbog vlasničkih razloga ili nacionalne sigurnosti te stoga nije podložno strateškoj kontroli trgovine. |
| **U javnoj domeni** | Informacije koje su objavljene, koje su općenito dostupne ili koje su na raspolaganju javnosti. To uključuje „tehnologiju” ili „program” koji je dostupan bez ograničenja njegove daljnje distribucije. |